  Майя Бывальцева Укмысэтӥ классын дышетскисьёс понна ӟуч кылъя йылпумъян собеседование дистанционной амалэн ортчоз. Сыӵе пумкылъян Россиын коронавнирус инфекци вӧлмонэз алонъя оперативной штаблэн кенешоназ кутӥзы. Со сярысь Удмуртиысь дышетонъя но тодосъя министерстволэн пресс-службаез ивортӥз. Ӟуч кылъя йылпумъян собеседование 9-тӥ классын дышетскисьёс понна кун экзаменъёсы лэзён луэ Со 2021-тӥ арын 10-тӥ тулыспалэ но ватсаса 10-тӥ южтолэзе но 17-тӥ куартолэзе ортчоз. Эпидемилоги югдур ӧз ке тупатскы, улосвыл тӧрлыкъёс пуктэмъя, собеседование пусъем дыре дистанционной амалэн ортчыны быгатоз. Тодэ вайытом, 11-тӥ классын дышетскисьёсын йылпумъян сочинениез (изложениез) гожтон дырез эпидемиологи югдур сэрен берлолы выжтӥзы. Тегъёс: Дышетон Удмуртия Россия экзамен пиналъёс  